L 58/1540
RO
Jurnalul Oficial al Uniunii Europene
23.2.2023
ACȚIUNI PREGĂTITOARE
CAPITOLUL PA 02 — INVESTIȚII EUROPENE STRATEGICE (continuare) PA 02 22
(continuare)
PA 02 22 02
(continuare) — identificarea posibilelor acțiuni la nivel național, regional și local pentru a impulsiona dezvoltarea întreprinderilor și a sprijini IMM-urile/întreprinderile nou-înființate să furnizeze soluții bazate pe date spațiale ale UE, în vederea realizării viitoarei capacități a UE de nave autonome pentru căile navigabile interioare; — crearea de prototipuri pentru echipamentele de la bord care folosesc diferențiatori Galileo pentru a aborda principalele nevoi care nu sunt acoperite până în prezent de echipamentele existente, cu accent pe utilizarea autentificării din Galileo pentru a preveni spoofingul sau utilizarea de semnale false, prevenind astfel accidente.
Prototipurile de echipamente dezvoltate în cadrul acestui proiect-pilot ar trebui să se bazeze pe componente comerciale standard existente, atunci când acestea sunt disponibile; — proiectarea unui caz de siguranță cu imagini Copernicus pentru a defini căile navigabile ce urmează să fie testate; — analiză pentru a vedea câte informații trebuie transmise pentru a dispune de hărți electronice de navigație pe căi navigabile interioare actualizate și viteza minimă a comunicării pentru a garanta exploatarea în condiții de siguranță, inclusiv dacă nava trebuie să descarce informațiile despre calea navigabilă în port sau poate face acest lucru și în timpul navigației; — implementarea mai multor proiecte demonstrative de-a lungul unor căi navigabile selectate acolo unde se preconizează că viitoarele nave autonome vor coexista cu navele pilotate manual; scopul este să se demonstreze fezabilitatea și valoarea adăugată în conformitate cu orientările Comisiei privind navele maritime de suprafață autonome.
Navele incluse în proiectul demonstrativ vor fi dotate cu, cel puțin: — receptoare GNSS de înaltă calitate care includ autentificarea Galileo și EGNOS. — mijloace de comunicare în bandă largă: — pentru descărcarea de informații de pe Copernicus în legătură cu calea navigabilă; — pentru descărcarea de informații despre conturul cocii tuturor navelor care se deplasează pe aceeași cale navigabilă interioară; — pentru transmiterea tuturor informațiilor de la senzori către centrul de monitorizare; — pentru recepționarea de la centrul de monitorizare a intrărilor de control în cazul în care este nevoie să se manevreze nava de la distanță.
— contribuții la elaborarea unui nou standard pentru cerințele minime pentru datele spațiale ale UE, astfel încât să se garanteze o navigație autonomă a navelor în condiții de siguranță pe căile navigabile interioare, în sprijinul viitoarelor inițiative de reglementare.
CAPITOLUL PA 03 — PIAȚA UNICĂ Comentarii Creditele prevăzute la acest capitol sunt destinate finanțării punerii în aplicare a acțiunilor pregătitoare în domeniul de aplicare a TFUE și a Tratatului Euratom, concepute pentru a pregăti propuneri în vederea adoptării unor acțiuni viitoare.
Totalul lor corespunde nivelului creditelor de la articolul 03 20 02.